इन हस्तियों में बॉलीवुड स्टार सलमान खान भी शामिल हैं जिन्होंने स्पर्ष का वीडियो ट्वीट किया. स्पर्ष अमेरिका में रहता है. उसे एक खास तरह की बीमारी है, ऑस्टियोजेनेसिस इंपर्फेक्टा. इस कारण उसकी हड्डी हल्के से झटके या दबाव से भी टूट सकती है. यहां तक जोर से हाथ हिलाने से भी. यही कारण है कि वह व्हील चेयर का इस्तेमाल करता है. लेकिन बड़ी से बड़ी परेशानी में भी इंसान सकारात्मक रवैये से बड़े कारनामे अंजाम दे सकता है. यह स्पर्ष ने इतनी छोटी सी उम्र में साबित कर दिया है. एमिनेम का गीत "आइ एम नॉट अफ्रेड" स्पर्ष ने अपने खास अंदाज में पेश किया है.